gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl de en sv fr de de it gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Igrexa galega despide a Miguel Anxo Araúxo Iglesias
Domingo, 02 de outubro de 2022
Impulsor do galego na relixión
Este martes foi enterrado o que fora bispo emérito de Mondoñedo Ferrol, Miguel Anxo Araúxo Iglesias. Académico numerario na RAG, foi un dos principais defensores do galego na Igrexa Católica, e animou á tradución do Misal e da Biblia.
Na lembranza: a xerarquía "mantívoo á marxe"
Redacción - 09:00 25/07/2007
Tags: galego Igrexa católica Miguel Anxo Araúxo Iglesias relixión
Miguel Anxo Araúxo iglesias
Entrou na Real Academia Galega o 30 de maio de 1980, proposto por Isidoro Millán González-Pardo, Sebastián Martínez Risco, Manuel Chamoso Lamas, e estivo nela até a data da súa morte. Naceu en Sabadelle, en Pereiro de Aguiar, en 1920, e estudou no Instituto Nacional de Ensino Medio de Ourense e na Universidade Pontificia de Comillas. Alí licenciouse en Filosofía e Teoloxía, e foi consagrado sacerdote en xullo de 1945.Foi sacerdote durante 25 anos en Ourense, mentres daba clase de Teoloxía do Seminario diocesano, e reitor dende 1956 a 1966.
Con 50 anos ordénano bispo da diocese Mondoñedo Ferrol. A cerimonia, na catedral de Ourense, fora presidida polo cardeal de Santiago de Compostela, Fernando Quiroga Palacios. O acto da súa ordenación episcopal foi realizado, por primeira vez na historia da igrexa galega, na nosa lingua. No 85 a Santa Sé concedeulle a xubilación anticipada. Cinco anos antes entrara na Academia substituíndo a Ramón Otero Pedrayo, co discurso A igrexa de Mondoñedo nas súas Sinodais, contestada por Ramón Piñeiro. Foille concedido o Pedrón de Ouro no 77, a Medalla Castelao no 88, o premio Trasalba no 89 e o Grelo de Ouro no 92.
A Igrexa en galego
A súa teima pola lingua e a cultura galegas levouno a presidir a comisión técnica encargada da tradución do Misal romano ao galego. Traballou tamén na versión ao galego dos rituais sacramentais e preparou un devocionario popular en lingua galega. Ten escrito, ademais, sobre a emigración, o mundo rural, o paro obreiro, os accidentes laborais...
Publicou diversas pastorais no Boletín do bispado de Mondoñedo Ferrol e outros textos de pensamento cristián: A fe cristiá ante a cuestión da lingua galega (1975); Escritos cristiáns sobre problemas, personaxes e conflictos de Galicia (1987); Palabras para os amigos (1989); Escritos pastorais (1990); Oracional galego (1991, en colaboración con Ramiro González Cougil); Memoria de vida (1993); Os bispos de Galicia e o Concilio Vaticano II (1996). Ademais, colaborou en xornais como La Voz de Galicia ou La Región e revistas como Irimia, Encrucillada, Raigame ou a Revista de Estudos Mindonienses.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto